Exploration Flight Test 1

Exploration Flight Test 1, או בקיצור EFT-1, היא טיסת הניסוי הראשונה של החללית אוריון, שפותחה על ידי נאס"א. במשימה בלתי מאוישת זו שוגרה החללית אוריון באמצעות משגר דלתא 4 כבד. במשימותיה העתידיות היא תשוגר על גבי משגר העתיד של נאס"א, SLS, אשר פיתוחו הושלם לאחרונה.

==מטרות טיסת הניסוי==
המטרה העיקרית של החללית במשימה הזו היא לבחון את מערכותיה השונות. החללית שוגרה למסלול סביב כדור הארץ, ביצעה שתי הקפות סביבו, וחזרה לכדור הארץ. במהלך ההקפה השנייה בגובה של 5,800 ק"מ, נבחנה מערכת ההנחיה של החללית תוך כדי מעברה בחגורת ואן אלן. במהלך החדירה לאטמוספירה נבחנו מגן החום ומערכת המצנחים. לאחר מכן בוצעה הנחיתה בים, תורגלו צוותי האיסוף של החללית ונוהלי החילוץ מהים.

==מהלך הטיסה==
האירועים העיקריים ב־EFT-1

החללית אוריון הותקנה בחרטומו של משגר דלתא 4 כבד. מעל החללית מותקן מגדל מילוט – מערכת בעלת מנועים רקטיים שתפקיד הוא להטיס את החללית בבטחה מאזור הסכנה בשעת חירום. לחללית אוריון בטיסה הראשונה אין תא פיקוד פעיל אלא מחובר אליה דגם שלו, הזהה בממדיו ומסתו לתא השירות המבצעי.
גובה השיא אליו החללית הגיע היה כ־5,700 ק"מ, דבר שאפשר בדיקת המערכות בעת מעבר בחגורת ואן אלן, ולאחר מכן כניסה לאטמוספירה במהירות 32,000 קמ"ש. בכניסה במהירות זו, מגן החום יתחמם לטמפרטורה של C° 2,200 וכך ניתן יהיה לבחון את עמידותו בטמפרטורות גבוהות.

אירועי הטיסה העיקריים: (מובא גם הזמן מהשיגור, בנוסח "ש + 2 ד'" וכדומה)
*שיגור
*ש + 3:30 ד' – היפרדות המאיצים מן המשגר
*ש + 4:00 ד' – הפרדת שלבים. שלב ראשון ניתק, השלב השני ניצת
*ש + 6:15 ד' – שיגור מגדל המילוט, והסרת החיפויים מתא השירות
*ש + 17:00 ד' – החללית אוריון מתחילה את מסלול ההקפה הראשון סביב כדור הארץ
*ש + 1:57:11 ש' – סיום ההקפה הראשונה. הצתה נוספת של מנוע השלב השני
*ש + 3:00:00 ש' – החללית אוריון מגיעה למרחק המרבי מכדור הארץ (גובה של 5,800 ק"מ)
*ש + 3:23:41 ש' – החללית אוריון נפרדת מתא השירות. השלב השני מבצע תמרון ומפעיל את מנועו לשם חדירתו לאטמוספירה
*ש + 3:57:00 ש' – החללית אוריון מבצעת תמרונים לקראת החדירה לאטמוספירה
*ש + 4:13:41 ש' – החדירה לאטמוספירה
*ש + 4:20:22 ש' – השלכת הכיסוי מעל תא המצנחים. פריסת שני מצנחי ייצוב ופריסת שלושת מצנחי הנחיתה
*ש + 4:24:46 ש' – נחיתת החללית בים וניתוק המצנחים.

==הטיסה==
יום השיגור המתוכנן היה ה־4 בדצמבר 2014 בשעה 7:05 שעון מזרח ארצות הברית אך נדחה חמש פעמים עקב סירה באזור השיגור, בעיות במזג האוויר ובעיות טכניות באחד משסתומי הדלק. לאחר תום הזמן שהוקצה לשיגור (חלון השיגור) הוחלט לדחות את השיגור ביממה. החללית נחתה לאחר כ־4 וחצי שעות במרחק של 2 קילומטרים מהמקום המתוכנן לאחר שכל המערכות פעלו כהלכה, ונאספה על ידי אוניית צי ארצות הברית USS Anchorage.

==גלריה==
<gallery>
EFT-1 Orion 2.jpg|חלקו הפנימי של תא הפיקוד של החללית
Final wield of first space bound Orion.jpg|מבנה אוריון לאחר הריתוך הסופי, יוני 2012
EFT-1 Orion SM encapsulated.jpg|תא השירות של החללית
Orion Heat Shield Transported Aboard Super Guppy Plane.jpg|העמסת מגן החום של החללית על מטוס סופר גופי לשם העברתו לפלורידה
Orion's First Crew Module Complete.jpg|תא הפיקוד לפני הרכבת מערכת המילוט
2014-4196 Orion Launch Abort System.jpg|מערכת המילוט של החללית בעת הרכבתה
EFT-1 Orion is ready for first flight.jpg|החללית מורכבת על המשגר דלתא 4 כבד
Orion Exploration Flight Test-1 crew module before splashdown 2014.JPG|מערכת המצנחים של החללית
EFT-1 launch - view from pad.jpg|ממוזער|שמאל|המראת החללית
</gallery>

==קישורים חיצוניים==

* [https://www.nasa.gov/exploration/systems/orion/index.html אתר האינטרנט הרשמי] של חללית אוריון 
* [http://nasatech.net/ntEFT-1_PAGE.html Exploration Flight Test 1] באתר [http://nasatech.net/ NASATech] 
* ([https://www.nasa.gov/pdf/663703main_flighttest1_fs_051812.pdf EFT-1 Fact sheet] (NASA
* ([https://www.nasa.gov/sites/default/files/files/JSC_OrionEFT-1_PressKit_accessible.pdf EFT-1 Press kit] (NASA
* 
* 
* 

קטגוריה:תוכנית החלל האמריקאית